Velsas Prinča sala (Kanāda)

Velsas Prinča sala () vai Kinnailaka (, Kinngailak)Inuit Heritage Trust. Place Names Program ir neapdzīvota sala Kanādas ziemeļos Kanādas Arktiskajā arhipelāgā. Administratīvi pieder Nunavutas teritorijas Kitikmeotas un Kikiktālukas reģioniem.Canadian Geographical Names Database (CGNDB). Prince of Wales Island 10. lielākā Kanādas sala un 40. lielākā sala pasaulē.

 Ģeogrāfija 
Atrodas Kanādas Arktiskā arhipelāga vidusdaļā uz dienvidiem no Perija šauruma. Barova šaurums ziemeļos to šķir no Batērsta salas, Pīla šaurums austrumos — no Somersetas, Franklina šaurums dienvidaustrumos — no Būtijas pussalas, bet Maklintoka šaurums rietumos — no Viktorijas salas. Sala izstiepta ziemeļu—dienvidu virzienā, krasti stipri izroboti ar līčiem un pussalām. Piekrastē vairākas mazākas salas, lielākā no kurām ir Rasera sala ziemeļos. Salas lielāko daļu aizņem plaša zemiene, gar ziemeļu un austrumu krastu nelielas augstienes. Ainavā valda tundra un arktiskais tuksnesis; daudz upju un ezeru, lielākais no kuriem ir Krukedleiks salas vidusdaļā.

 Vēsture 
Pirmie no eiropiešiem salu 1851. gadā atklāja Frensisa Maklintoka ekspedīcijas kamanu partija, kas meklēja pazudušo Džona Franklina ekspedīciju. Nosaukta par godu karalienes Viktorijas vecākajam dēlam Albertam Edvardam, vēlākajam karalim Edvardam VII.

 Atsauces 

 Ārējās saites 

 International Map of the World 1:1,000,000 Viscount Melville Sound NS-12/13/14
 International Map of the World 1:1,000,000 Victoria Strait NR-12/13/14

Kategorija:Kanādas salas
Kategorija:Kanādas Arktiskais arhipelāgs
Kategorija:Nunavutas salas